Prințul William a fost testat pozitiv cu COVID în luna aprilie. De ce s-a ascuns până acum infectarea ducelui de Cambridge.
Prințul William al Marii Britanii a avut COVID-19 în luna aprilie. Potrivit BBC, diagnosticul său a fost ținut secret pentru a nu alerta populația. Și prințul Charles, tatăl său, a avut noul coronavirus în primăvară.
În primăvară, prințul Charles a fost depistat pozitiv cu SARS-CoV-2, iar jurnaliștii de la BBC au aflat că și fiul său, prințul William, a suferit de această boală în luna aprilie. Se pare că infectarea sa a fost ținută în mare secret, iar ducele de Cambridge ar fi divulgat acest lucru doar într-un cerc restrâns de prieteni pentru că "aveau loc lucruri importante și nu am vrut să îngrijorez pe nimeni", anunță The Sun, publicația care a dat această informația duminică seara, în exclusivitate. Mai mult, pe perioada infectării, prințul William s-a autoizolat la reședința sa oficială din Norfolk, unde medicii de la Palatul Kensington i-au acordat îngrijirea necesară. Se pare că infectarea sa a fost ținută în secret pentru ca populația britanică să nu intre în alertă, potrivit lui Jonny Dymond, corespondentul special al BBC pentru probleme legate de familia regală. Până în acest moment, nu a venit nicio reacție din partea prințului Williams, vizavi de acest episod.